b'\n_START_ARTICLE_\nFrancesco Bonifacio\n_START_SECTION_\nSmrt\n_START_PARAGRAPH_\n11. septembra 1946 sta ga ugrabila dva uslu\xc5\xbebenca jugoslovanska dr\xc5\xbeavne tajne policije OZNA, ga mu\xc4\x8dila in kon\xc4\x8dno umorila ter ga vrgla v kra\xc5\xa1ko jamo pri Bazovici. Njegov brat Janez, ki je za zadevo deloma zvedel in jo povedal zaupnim prijateljem, je bil zategadelj zaprt \xe2\x80\x93 storilci pa ne.\n_START_SECTION_\nSpomin\n_START_PARAGRAPH_\nTudi slovenski kraji in ljudje, posebej v koprski in tr\xc5\xbea\xc5\xa1ki \xc5\xa1kofiji, so povezani z mu\xc4\x8deni\xc5\xa1tvom Miroslava Bule\xc5\xa1i\xc4\x87a. Na podoben na\xc4\x8din so v Istri do\xc5\xbeivljali brutalnost ideolo\xc5\xa1kega brezumja takratnih povojnih oblasti in posameznikov. 11. septembra 1946 je bil pri Gro\xc5\xbenjanu umorjen in vr\xc5\xbeen v fojbo mladi duhovnik Francesco Bonifacio (1912\xe2\x80\x931946) iz Pirana, ki je bil 4. oktobra 2008 v Trstu razgla\xc5\xa1en za mu\xc4\x8denca in bla\xc5\xbeenega.\n_START_SECTION_\nBeatifikacija\n_START_PARAGRAPH_\nProces za Bonifaciovo beatifikacijo je leta 1957 spro\xc5\xbeil tr\xc5\xbea\xc5\xa1ki \xc5\xa1kof Santin, Kongregacija za zadeve svetnikov pa je 27. novembra 1998 potrdila razlog za Fran\xc4\x8di\xc5\xa1kovo nasilno smrt iz sovra\xc5\xa1tva do vere (odium fidei) in ga razglasila za mu\xc4\x8denca. _NEWLINE_4. oktobra 2008 je bil Francesco Bonifacio razgla\xc5\xa1en za bla\xc5\xbeenega v Trstu. Slovesnega soma\xc5\xa1evanja sta se poleg tr\xc5\xbea\xc5\xa1kega \xc5\xa1kofa Eugenia Ravignanija, nairobijskega kardinala Johna Njueja ter \xc5\xa1tevilnih \xc5\xa1kofov iz drugih italijanskih de\xc5\xbeel in s Hrva\xc5\xa1kega udele\xc5\xbeila tudi ljubljanski nad\xc5\xa1kof metropolit Alojz Uran in koprski \xc5\xa1kof Metod Pirih. Vodil ga je prefekt Kongregacije za zadeve svetnikov nad\xc5\xa1kof Angelo Amato, ki je mno\xc5\xbeici vernikov prebral apostolsko pismo, s katerim je pape\xc5\xbe Benedikt XVI.  razglasil za bla\xc5\xbeenega: _NEWLINE_\xc2\xbb\xc4\x8castiti bo\xc5\xbeji slu\xc5\xbeabnik Francesco Giovanni Bonifacio \xe2\x80\x93 duhovnik in mu\xc4\x8denec, se je blago in radodarno posve\xc4\x8dal du\xc5\xa1nopastirskemu poklicu; med pri\xc4\x8devanjem vere je daroval svoje \xc5\xbeivljenje za Kristusa. Odslej naj se imenuje za bla\xc5\xbeenega, a njegovo ime naj se praznuje 11. septembra, ob dnevu, ko se je rodil za nebesa.\xc2\xab\xc2\xa0'